Shon A Eman

Cornelis Albert Eman, mihor conoci como Shon A, (☆ 17 di mei 1916 na Aruba - † 13 di juli 1967 na Corsou) tabata un politico Arubano. E tabata miembro di e Colegio di Gobernacion General (College van Algemeen Bestuur) pa asuntonan social di mei te juli 1949.

 Biografia 
Cornelis Albert Eman a nace na Aruba como e di dos yiu di Syla Octavia LampeKraftt, A.J.C. Historie en oude families van de Nederlandse Antillen (1951), Martinus Nijhoff, Den Haag, pag. 210. y Jan Hendrik (Shon Henny) Eman, fundado di Partido di Pueblo Arubano (AVP). 

Despues di e fayecimento di su tata na 1957 Shon A a bira lider di AVP. Entre 1939 y 1951 el a fungi como miembro di Politieraad, un organo cu representacion di pueblo Arubano. Na 1949 el a forma parti di e prome gabinete di Moises Frumencio da Costa Gomez, yama College van Algemeen Bestuur., Na 1951 el a keda elegi den Conseho Insular di Aruba, unda el a sirbi 16 aña como miembro y lider di fraccion. Alabes e tabata miembro di parlamento di Antias Hulandes desde 23 di september 1958 te dia di su morto.H. Hoetink, Encyclopedie van de Nederlandse Antillen, Elsevier (1969)

Shon A a forma parti di e delegacion Antiano cu a participa na e Conferencia di Mesa Rondo (RTC) na 1948 y 1952-1954. Na 1948 el a lidera e delegacion Arubano, cu tabata consisti tambe di Juancho Irausquin.

Dia 19 di februari 1948 el a entrega un peticion na Reina Wilhelmina pa Aruba separa (sali) for di e constelacion colonial di Kòrsou i Dependensianan y bira un teritorio autonomo bou di Hulanda. E palabra uza e tempo ey tabata "separacion".thumb|left|200px|Busto di Shon A Eman, creacion di e escultornan Heleen Tevano y Eric Claus.

Un luna despues, dia 18 di maart 1948 durante e prome Conferencia di Mesa Rondo (RTC) pa reorganisacion di Reino Hulandes na Den Haag, Shon A Eman a presenta y defende un mocion pa reconoce e derecho di Aruba pa bay en busca di su status autonomo dentro di Reino Hulandes.

Shon A ta fayece dia 13 di juli 1967 na Corsou, despues di sufri un atake di curazon na edad di 51 aña.

Shon A Eman tabata casa cu Blanche Marie Hartogh y hunto nan tabatin ocho yiu. Dos yiu, Henny Eman y Mike Eman, a sigui un carera politico y a fungi como promé minister di pais Aruba.

Na 1996 a devela un busto cu su imagen na Monumento 18 di maart na Oranjestad.

Aruba
Category:Politico di Aruba
Category:Arubano konosí
Category:Minister di Antias Hulandes